wickkiey/tamil-wikipedia-chunked huggingface dataset:
| 118 | Kadellar | 0 | 1 | 0 | 0 | 0 | 0 | 0 | 1 | 5 |  |
| 119 | Sivakosaran | 0 | 0 | 0 | 0 | 0 | 0 | 1 | 1 | 0 |  |
| 120 | 115.254.17.109 | 0 | 1 | 0 | 0 | 0 | 0 | 0 | 1 | 3 |  |
| 121 | Lathasachi | 0 | 1 | 0 | 0 | 0 | 0 | 0 | 1 | 0 |  |
| 122 | 202.44.58.2 | 0 | 1 | 0 | 0 | 0 | 0 | 0 | 1 | 9 |  |
| 123 | 1.39.61.19 | 0 | 1 | 0 | 0 | 0 | 0 | 0 | 1 | 16 |  |
| 124 | 1.39.61.116 | 0 | 1 | 0 | 0 | 0 | 0 | 0 | 1 | 116 |  |
| 125 | Matiia | 0 | 0 | 0 | 0 | 0 | 0 | 1 | 1 | 0 |  |
| 126 | PISiaszczy | 0 | 0 | 0 | 0 | 0 | 0 | 1 | 1 | 0 |  |
| 127 | கவிஞர் தனராசு | 0 | 1 | 0 | 0 | 0 | 0 | 0 | 1 | 74 |  |
| 128 | 192.248.64.55 | 0 | 1 | 0 | 0 | 0 | 0 | 0 | 1 | 13 |  |
| 129 | அமுல் மாரிமுத்து | 0 | 1 | 0 | 0 | 0 | 0 | 0 | 1 | 2 |  |
| 130 | 1.39.62.202 | 0 | 1 | 0 | 0 | 0 | 0 | 0 | 1 | 6 |  |
| 131 | Panneerselvam Rajasekar | 0 | 0 | 0 | 0 | 0 | 0 | 1 | 1 | 0 |  |
| 132 | 27.63.113.34 | 0 | 1 | 0 | 0 | 0 | 0 | 0 | 1 | 531 |  |
| 133 | 1.39.63.217 | 0 | 1 | 0 | 0 | 0 | 0 | 0 | 1 | 281 |  |
| 134 | Johngprince | 0 | 1 | 0 | 0 | 0 | 0 | 0 | 1 | 25 |  |
| 135 | 106.208.221.25 | 0 | 1 | 0 | 0 | 0 | 0 | 0 | 1 | 1 |  |
| 136 | 59.99.33.237 | 0 | 1 | 0 | 0 | 0 | 0 | 0 | 1 | 11459 |  |
| 137 | 106.208.133.213 | 0 | 1 | 0 | 0 | 0 | 0 | 0 | 1 | 6 |  |
| 138 | 192.248.89.29 | 0 | 1 | 0 | 0 | 0 | 0 | 0 | 1 | 27 |  |
| 139 | சலீம்மாலிக் | 0 | 1 | 0 | 0 | 0 | 0 | 0 | 1 | 23 |  |
| 140 | Cccefalon | 0 | 1 | 0 | 0 | 0 | 0 | 0 | 1 | 28 |  |
| 141 | 121.242.61.3 | 0 | 1 | 0 | 0 | 0 | 0 | 0 | 1 | 1722 |  |
| 142 | Nandhinikandhasamy | 0 | 1 | 0 | 0 | 0 | 0 | 0 | 1 | 0 |  |
| 143 | 79.178.67.33 | 0 | 1 | 0 | 0 | 0 | 0 | 0 | 1 | 0 |  |
| 144 | Faolin42 | 0 | 0 | 0 | 0 | 0 | 0 | 1 | 1 | 0 |  |
| 145 | לערי ריינהארט | 0 | 0 | 0 | 0 | 0 | 0 | 1 | 1 | 0 |  |
| 146 | 112.134.172.94 | 0 | 1 | 0 | 0 | 0 | 0 | 0 | 1 | 0 |  |
| 147 | Saileshpat | 0 | 0 | 0 | 0 | 0 | 0 | 1 | 1 | 0 |  |
| 148 | Jkadavoor | 0 | 0 | 0 | 0 | 0 | 0 | 1 | 1 | 0 |  |
| 149 | 106.51.23.176 | 0 | 1 | 0 | 0 | 0 | 0 | 0 | 1 | 0 |  |
| 150 | 59.95.175.226 | 0 | 1 | 0 | 0 | 0 | 0 | 0 | 1 | 6 |  |
| 151 | 94.1.89.58 | 0 | 1 | 0 | 0 | 0 | 0 | 0 | 1 | 0 |  |
| 152 | 49.15.83.217 | 0 | 0 | 0 | 0 | 0 | 0 | 1 | 1 | 0 |  |
| 153 | Xaris333 | 0 | 0 | 0 | 0 | 0 | 0 | 1 | 1 | 0 |  |
| 154 | குமரிநாடன் | 0 | 0 | 0 | 0 | 0 | 0 | 1 | 1 | 0 |  |
| 155 | Diyapazon | 0 | 1 | 0 | 0 | 0 | 0 | 0 | 1 | 32 |  |
| 156 | 112.134.48.223 | 0 | 1 | 0 | 0 | 0 | 0 | 0 | 1 | 216 |  |
| 157 | 27.59.101.186 | 0 | 0 | 0 | 0 | 0 | 1 | 0 | 1 | 0 |  |
| 158 | பன்னீர்ச்செல்வம் | 0 | 1 | 0 | 0 | 0 | 0 | 0 | 1 | 26 |  |
| 159 | 106.51.243.158 | 0 | 1 | 0 | 0 | 0 | 0 | 0 | 1 | 0 |  |
| 160 | ஆசைத்தம்பி ஜீவா | 0 | 1 | 0 | 0 | 0 | 0 | 0 | 1 | 3159 |  |
| 161 | Selvapskweb | 0 | 1 | 0 | 0 | 0 | 0 | 0 | 1 | 176 |  |
| 162 | פארוק | 0 | 1 | 0 | 0 | 0 | 0 | 0 | 1 | 276 |  |
| 163 | Brindavijay03 | 0 | 0 | 0 | 1 | 0 | 0 | 0 | 1 | 0 | } |
# சாத்தம் கப்பற்பட்டறை

**சாத்தம் கப்பற்பட்டறை** (*Chatham Dockyard*) என்பது வடகிழக்கு இங்கிலாந்தின் கென்ட் மாவட்டத்தில் உள்ள சாத்தம் என்னும் ஊரின் வழியே பாயும் மெட்வே ஆற்றங்கரையில் அமைந்துள்ள கப்பல் கட்டுமானத் தளம் ஆகும். சாத்தம் கப்பற்பட்டறையின் வரலாறு 1547 இல் எட்டாம் கென்றி மன்னனின் கப்பற்படைக்காகக் கட்டப்பட்ட 3 களஞ்சியங்களிலிருந்து துவங்குகிறது. இங்கிலாந்தில் உள்ள ஆறு அரச கப்பல் தளங்களில், சாத்தம் கப்பற்பட்டறையும் ஒன்று.
# சாத்தம் கப்பற்பட்டறை

## தோற்றம்

சாத்தம் கப்பற்பட்டறை 1567 ஆம் ஆண்டில் முதலாம் எலிசபெத் இராணியால் அரச கப்பற்பட்டறையாக மாற்றப்பட்டது.
# சாத்தம் கப்பற்பட்டறை

## நீர்மூழ்கிக் கப்பல்கள்

சாத்தம் கப்பற்பட்டறை 1907 இல் இருந்து நீர்மூழ்கிக் கப்பல்களைத் தயாரிக்கத் துவங்கியது. முதலாவது கட்டப்பட்டது சி17 என்ற கடலோர நீர்மூழ்கியாகும். கடைசியாகக் கட்டிமுடிக்கப்பட்டது 1968 இல் கனேடிய அரச கடற்படைக்கான ஒபேரியன் வகை ஓக்கநாகன் ஆகும். இத்தளத்தில் மொத்தம் 20 வகைகளைச் சேர்ந்த 57 நீர்மூழ்கிகள் உருவாக்கப்பட்டுள்ளன.
# சாத்தம் கப்பற்பட்டறை

## நிரந்தரமாக மூடிய பின்னர்

சாத்தம் கப்பற்பட்டறை, 1980 வரை அரச கப்பற்படைக் கப்பல்களை பழுதுநீக்கும் பணிகளையும் பராமரிப்புப் பணிகளையும் மேற்கொண்டுவந்தது. பின்னர் 1981 இல் நாட்டின் பாதுகாப்புத் தகைமைகளின் ஆய்வின் படி, சாத்தம் கப்பற்பட்டறை நிரந்தரமாக மூடப்படுவதாக அறிவிக்கப்பட்டது. 1984இல் இதன் இயக்கம் முற்றிலும் முடிவுக்குக் கொண்டுவரப்பட்டது. இதன் விளைவாக 7000 நேரடி வேலையிழப்புகளும், அதே போல் இருமடங்கு மறைமுக வேலையிழப்புகளும் நேரிட்டன.  
பட்டறையை மூடுகையில், அது மூன்று பாகங்களாகப் பிரிக்கப்பட்டது. தற்போதைய தளத்தின் வெளிப்பகுதி, வணிகத் துறைமுகமாக விற்கப்பட்டது. மத்தியப் பகுதி கடல்சார் சாத்தம் என்று பெயர் மாற்றம் பெற்று, குடியிருப்பு வளர்ச்சிக்கும் பொருளாதார மீளுருவாக்கத்திற்கும் என ஒதுக்கப்பட்டது. சார்சியன் கப்பற்பட்டறை என்று அழைக்கப்பட்ட மற்றப் பகுதி, சாத்தம் கப்பற்பட்டறையின் வரலாற்றைப் பாதுகாக்கவும், அதன் பொருளாதாரத்தை மேம்படுத்தவும் ஒரு சுயாதீன அறக்கட்டளையாக மாற்றப்பட்டது.
# மக்னீசியம் சல்பைட்

**மக்னீசியம் சல்பைட்** *(Magnesium sulfite)* என்பது என்ற மூலக்கூற்று வாய்ப்பாடு கொண்ட சல்பூரசமிலம் எனப்படும் கந்தச அமிலத்தின் மக்னீசியம் உப்பு ஆகும். பொதுவாகக் காணப்படும் நீரேற்று வடிவத்தில் ஆறு நீர் மூலக்கூறுகள் இடம்பெற்று சேர்மத்தை அறுநீரேற்று வடிவமாக (·6) வைத்துள்ளன. 40 பாகை செ அல்லது 104 பாகை பா வெப்பநிலைக்கு சூடாக்கினால் இச்சேர்மம் மக்னீசியம் சல்பைட்முந்நீரேற்றாக ( ·3. நீர்நீக்கமடைகிறது. இதனுடைய நீரிலி வடிவம் நீருறிஞ்சியாக , காற்றிலுள்ள நீரையும் எடுத்துக்கொள்ளும் பண்புடன் காணப்படுகிறது.
# எர்ணாகுளம் நகரத் தொடருந்து நிலையம்

எர்ணாகுளம் நகரத் தொடருந்து நிலையம், (*Ernakulam Town*) எர்ணாகுளம் மாவட்டத்திலுள்ள கொச்சியில் உள்ளது. இதை வடக்கு எர்ணாகுளம் என்றும் அழைப்பர். இங்கு இரண்டு நடைமேடைகளும், நான்கு வழித்தடங்களும் உள்ளன.
# எர்ணாகுளம் நகரத் தொடருந்து நிலையம்

## வழித்தடம்

- எர்ணாகுளம் சந்திப்பு முதல் ஷொறணூர் சந்திப்பு வரையுள்ள பாதை
- **எர்ணாகுளம் நகரத் தொடருந்து நிலையத்திலிருந்து** கோட்டயம் வரையுள்ள பாதை
# எர்ணாகுளம் நகரத் தொடருந்து நிலையம்

## நின்றுசெல்லும் வண்டிகள்

| எண் | வண்டி எண் | கிளம்பும் இடம் | சேரும் இடம் | வண்டியின் பெயர் |
| --- | --- | --- | --- | --- |
| 1. | 16649/16650 | மங்களூர் | நாகர்கோவில் | பரசுராம் விரைவுவண்டி |
| 2. | 17229/17230 | திருவனந்தபுரம் | ஐதராபாத் | சபரி விரைவு வண்டி |
| 3. | 16381/16382 | மும்பை சி.எஸ்.டி | கன்னியாகுமரி (பேரூராட்சி) | ஜெயந்தி ஜனதா விரைவுவண்டி |
| 4. | 16525/16526 | கன்னியாகுமரி (பேரூராட்சி) | பெங்களூர் | ஐலண்டு எக்ஸ்பிரஸ் |
| 5. | 12623/12624 | சென்னை | திருவனந்தபுரம் | திருவனந்தபுரம் மெயில் |
| 6. | 12257/12258 | கொச்சுவேலி | யஸ்வந்த்பூர் | யஸ்வந்த்பூர் விரைவுவண்டி |
| 7. | 12695/12696 | சென்னை | திருவனந்தபுரம் | சென்னை - திருவனந்தபுரம் அதிவிரைவுவண்டி |
| 8. | 16629/16630 | திருவனந்தபுரம் | மங்களூர் | மலபார் எக்ஸ்பிரஸ் |
| 9. | 16347/16348 | திருவனந்தபுரம் | மங்களூர் | மங்களூர் விரைவுவண்டி |
| 10. | 16343/16344 | திருவனந்தபுரம் | பாலக்காடு நகரம் | அமிர்தா விரைவுவண்டி |
| 11. | 16327/16328 | கோர்பா | திருவனந்தபுரம் | கோர்பா விரைவுவண்டி |
| 12. | 12201/12202 | லோக்மானிய திலக் முனையம் | கொச்சுவேலி | கொச்சுவேலி கரீப் ரத் எக்ஸ்பிரஸ் |
| 13. | 12777/12778 | யஸ்வந்த்பூர் | கொச்சுவேடி | யஸ்வந்த்பூர் விரைவுவண்டி |
| 14. | 12287/12288 | கொச்சுவேலி | தேராதூன் | தேராதூன் விரைவுவண்டி |
| 15. | 16317/16318 | கன்னியாகுமரி | ஜம்மு தாவி | ஹிமசாகர் விரைவுவண்டி |
| 16. | 16311/16312 | கொச்சுவேலி | பிகானேர் | கொச்சுவேலி பிகானேர் விரைவுவண்டி |
| 17. | 12697/21698 | திருவனந்தபுரம் | சென்னை | திருவனந்தபுரம் - சென்னை அதிவிரைவுவண்டி |
| 18. | 12515/12516 | திருவனந்தபுரம் | குவகாத்தி | திருவனந்தபுரம் குவகாத்தி அதிவிரைவுவண்டி |
| 19. | 12081/12082 | திருவனந்தபுரம் | கண்ணூர் | திருவனந்தபுரம் - கண்ணூர் ஜனசதாப்தி விரைவுவண்டி |
| 20. | 12659/12660 | நாகர்கோவில் | ஹவுரா | நாகர்கோயில் ஹவுரா விரைவுவண்டி |
| 21. | 16333/16334 | திருவனந்தபுரம் | வேராவல் | வேராவல் விரைவுவண்டி |
| 22. | 16335/16336 | காந்திதாம் | நாகர்கோவில் | நாகர்கோயில் காந்திதாம் விரைவுவண்டி |
| 23. | 16302/16301 | திருவனந்தபுரம் | ஷொறணூர் சந்திப்பு | வேணாடு விரைவுவண்டி |
| 24. | 16042/16041 | ஆலப்புழா | சென்னை | ஆலப்புழை விரைவுவண்டி |
| 25. | 16305/16306 | எர்ணாகுளம் | கண்ணூர் | எர்ணாகுளம் - கண்ணூர் இன்டர்சிட்டி விரைவுவண்டி |
| 26. | 16865/16866 | எர்ணாகுளம் | காரைக்கால் | எர்ணாகுளம் - காரைக்கால் டீ கார்டன் விரைவுவண்டி |
| 27. | 15905/15906 | கன்னியாகுமரி | திப்ருகார் | விவேக் விரைவுவண்டி |
| 28. | 12081/12082 | திருவனந்தபுரம் சென்ட்ரல் | கண்ணூர் | திருவனந்தபுரம் - கண்ணூர் ஜனசதாப்தி விரைவுவண்டி |
| 29. | 18567/18568 | கொல்லம் சந்திப்பு | விசாகப்பட்டினம் | கொல்லம் விசாகப்பட்டினம் விரைவுவண்டி |
| 30. | 16350/16349 | திருவனந்தபுரம் சென்ட்ரல் | நிலம்பூர் | நிலம்பூர் ராஜராணி விரைவுவண்டி |
| 31. | 11097/11098 | எர்ணாகுளம் | புனே | எர்ணாகுளம் பூர்ணா விரைவுவண்டி |
| 32. | 16308 | ஆலப்புழா | கண்ணூர் | எக்சிகியூட்டிவ் எக்ஸ்பிரஸ் |
| 33. | 16325 | எர்ணாகுளம் | பரவுனி | ரப்திசாகர் விரைவுவண்டி |
# இருகந்தக இருபுளோரைடு

**இருகந்தக இருபுளோரைடு** *(Disulfur difluoride)* என்பது S<sub>2</sub>F<sub>2</sub> என்ற மூலக்கூறு வாய்ப்பாடு கொண்ட கந்தகத்தின் ஆலைடு சேர்மம் ஆகும்.
# இருகந்தக இருபுளோரைடு

## அமைப்பு

இருகந்தக இருபுளோரைடு, மூலக்கூறக மறுசீராக்கம் அடைந்து காரத் தனிமங்களின் புளோரைடுகளை உள்ளடக்கி S=SF2 என்றமாற்றியன் அமைப்பைப் பெறுகிறது.:  
:<math>\rm \ FS-SF \xrightarrow{KF} S=SF_2</math>
# இருகந்தக இருபுளோரைடு

## தொகுப்புமுறையில் தயாரிப்பு

ஓரு உலர்ந்த கொள்கலனில் கந்தகத்துடன் வெள்ளி(II) புளோரைடு சேர்த்து வினைப்படுத்துவதால் கந்தகம் புளோரினேற்றம் அடைந்து FS-SF வடிவமைப்பிலுள்ள இருகந்தக இருபுளோரைடு உண்டாகிறது.:
:<math>\rm \ S_8 + 8 AgF_2 \xrightarrow{398K} 4 S_2F_2 + 8 AgF</math>  
மற்றொரு மாற்றியன் வடிவ (S=SF2) இருகந்தக இருபுளோரைடை, பொட்டாசியம் புளோரோசல்பைட் மற்றும் இருகந்தக இருகுளோரைடு ஆகிய இரண்டு சேர்மங்களை வினைப்படுத்துவதன் மூலம் தயாரிக்கலாம்.  
:<math>\rm \ 2 KSO_2F + S_2Cl_2 \rightarrow S=SF_2 + 2 KCl + 2 SO_2</math>
# இருகந்தக இருபுளோரைடு

## வினைகள்

- சூடுபடுத்தும்போது கந்தக நான்குபுளோரைடு மற்றும் கந்தகமாகச் சிதைவடைகிறது.:
:<math>\mathrm{2S_2F_2 \ \xrightarrow{180^oC}\ SF_4 + 3S }</math>  
- தண்ணீருடன் சேர்த்து சூடாக்கினால் வினை:
:<math>\mathrm{2S_2F_2 + 2H_2O \ \xrightarrow{}\ SO_2 + 3S + 4HF }</math>  
- கந்தக அமிலத்துடன் வினை:
:<math>\mathrm{S_2F_2 + 3H_2SO_4 \ \xrightarrow{80^oC}\ 5SO_2 + 2HF + 2H_2O }</math>  
- சோடியம் ஐதராக்சைடுடன் வினை:
:<math>\mathrm{2S_2F_2 + 6NaOH \ \xrightarrow{}\ Na_2SO_3 + 3S + 4NaF + 3H_2O }</math>  
- உயர் அழுத்தத்தில் நைட்ரசன் ஈராக்சைடு வினையூக்கியின் துணையோடு ஆக்சிசனுடன் வினைபுரிகிறது.
:<math>\mathrm{2S_2F_2 + 5O_2 \ \xrightarrow{NO_2}\ SOF_4 + 3SO_3 }</math>
# தர்மம் (திரைப்படம்)

**தர்மம்**, 1986-ம் ஆண்டில் வெளியான ஒரு இந்தியத் தமிழ்த் திரைப்படம் ஆகும். இப்படத்தில் சத்யராஜ், சரிதா, சுதா சந்திரன் ஆகியோர் முக்கிய கதாபாத்திரங்களில் நடித்திருந்தனர். தொடக்க காலத்தில் எதிர்மறை நாயகனாக நடித்து வந்த சத்யராஜ் கதாநாயகனாக நடிக்க தொடங்கிய காலகட்டத்தில் இப்படம் வெளியானது. இத்திரைப்படம் எதிர்பார்த்த அளவிற்கு வெற்றி பெறாமல் தோல்வியைச் சந்தித்தது.
# மந்திரப் புன்னகை

**மந்திரப் புன்னகை** 1986ஆவது ஆண்டில் சத்யா மூவீசின் தயாரிப்பில் வி. தமிழழகனின் இயக்கத்தில் வெளியான ஒரு இந்தியத் தமிழ்த் திரைப்படமாகும். இத்திரைப்படத்தில் சத்யராஜ், நதியா, ரகுவரன் ஆகியோர் முக்கிய கதாபாத்திரங்களில் நடித்திருந்தனர். சத்யராஜ் இரு வேடங்களில் (மருத்துவர், காவல் ஆய்வாளர்) நடித்த இத்திரைப்படம் வணிக ரீதியாக வெற்றி பெற்ற திரைப்படமாக அமைந்தது.
# ஆளப்பிறந்தவன்

**ஆளப்பிறந்தவன்** 1987 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். ஏ. எஸ். பிரகாசம் எழுதி இயக்கிய இத்திரைப்படத்தில் சத்யராஜ், அம்பிகா ஆகியோர் முக்கிய கதாபாத்திரங்களில் நடித்திருந்தனர்.  
இத்திரைப்படம் திரையரங்குகளில் வெளியான போது முன்னணி தமிழ் தினசரியான தினத்தந்தியில் முழு பக்கத்தில் விளம்பர படம் வெளியானது.
# ஆளப்பிறந்தவன்

## நடிகர்கள்

- சத்யராஜ் - ஆளப்பிறந்தவன்
- அம்பிகா
# கந்தக இருபுளோரைடு

**கந்தக இருபுளோரைடு** (*Sulfur difluoride*) என்பது SF<sub>2</sub> என்ற மூலக்கூறு வாய்ப்பாடு கொண்ட கந்தகத்தின் ஆலைடு சேர்மம் ஆகும். கந்தக இருகுளோரைடு மற்றும் பொட்டாசியம் புளோரைடு அல்லது பாதரச(II) புளோரைடு இரண்டும் சேர்ந்து வினைபுரிவதால் கந்தக இருபுளோரைடு உருவாகிறது.  
:SCl<sub>2</sub> + 2 KF → SF<sub>2</sub> + 2 KCl
:SCl<sub>2</sub> + HgF<sub>2</sub> → SF<sub>2</sub> + HgCl<sub>2</sub>  
கந்தக இருபுளோரைடில் உள்ள F-S-F பிணைப்புகளின் பிணைப்புக் கோணம் 98° மற்றும் S-F பிணைப்புகளின் நீளம் 159 பைக்கோ மீட்டர் என்ற அளவுகளில் காணப்படுகிறது. FSSF<sub>3</sub> என்ற அமைப்பில் காணப்படும் சேர்மம் நிலைப்புத்தன்மை இல்லாமல் காணப்படுகிறது. S<sub>2</sub>F<sub>4</sub> இன் இந்தச் சீர்மையற்ற மாற்றீயம், இரண்டாவது SF<sub>2</sub> மூலக்கூறின் S-F பிணைப்பில் SF<sub>2</sub> நுழைவதால் உருவாகிறது.  
ஆக்சிசன் இருபுளோரைடு மற்றும் ஐதரசன் சல்பைடு இரண்டையும் சேத்து வினைபுரியச் செய்வதாலும் இதைத் தயாரிக்க முடியும்.  
:OF<sub>2</sub> + H<sub>2</sub>S → SF<sub>2</sub> + H<sub>2</sub>O
# மக்கள் என் பக்கம்

**மக்கள் என் பக்கம்** 1987-ஆம் ஆண்டு கார்த்திக் ரகுநாத் இயக்கத்தில் வெளியான இந்தியத் தமிழ்த் திரைப்படமாகும். சத்யராஜ், அம்பிகா ஆகியோர் முக்கியக் கதாபாத்திரங்களில் நடித்த இத்திரைப்படத்திற்கு சந்திரபோஸ் இசையமைத்திருந்தார். இது *ராஜாவின்த மகன்* என்னும் மலையாளத் திரைப்படத்தின் மறுவுருவாக்கம் ஆகும்.  
இத்திரைப்படம் வணிக இரீதியாக சிறப்பான வரவேற்பு பெற்றது. இது திரையரங்குகளில் நூறு நாள்களைக் கடந்து இலாபத்தை ஈட்டிய திரைப்படமாகும்.
# மக்கள் என் பக்கம்

## நடிகர்கள்

- சத்யராஜ்
- அம்பிகா
- இராஜேஷ்
- நாகேஷ்
- நிழல்கள் ரவி
- ரகுவரன்
- ஜனகராஜ்
- டெல்லி கணேஷ்
- மனோரமா
# மக்கள் என் பக்கம்

## பாடல்கள்

இத்திரைப்படத்திற்கு சந்திரபோஸ் இசையமைத்திருந்தார்.  
| **எண்** | **பாடல்** | **பாடகர்கள்** | **பாடலாசிரியர்** |
| --- | --- | --- | --- |
| 1 | ஆண்டவனப் பார்க்கணும் | எஸ். பி. பாலசுப்பிரமணியம் | வைரமுத்து |
| 2 | கொங்கு நாட்டுத் தங்கமடா | எஸ். பி. பாலசுப்பிரமணியம் |  |
| 3 | மானே பொன்மானே | எஸ். ஜானகி |  |
| 4 | பஞ்சாங்கம் ஏங்க | எஸ். பி. பாலசுப்பிரமணியம், எஸ். ஜானகி | } |
# தோல் மருத்துவம்

**தோல் மருத்துவம்** (Dermatology) (சரும மருத்துவம்) என்பது நமது உடலின் வெளிப்புற அமைப்பான தோலினைப் (சருமம்) பற்றிய மருத்துவத்தின் ஒரு பிரிவு ஆகும். இந்த மருத்துவப் பிரிவில் முடி, நகங்கள், தோல் மற்றும் இவற்றினைப் பாதிக்கும் நோய்கள் ஆகியவற்றினைப் பற்றி அறியப்படும். மருத்துவம் மற்றும் அறுவைச் சிகிச்சை என எந்தவித பார்வையிலும் இந்தவகை மருத்துவப் படிப்பு சிறப்பம்சங்களைக் கொண்டுள்ளது.  
ஒரு தோல் மருத்துவ நிபுணர் தோல் சம்பந்தப்பட்ட பிரச்சினையில் திறந்தவெளிச் சிந்தனையுடன் இருக்க வேண்டும். ஏனெனில், மக்கள் ஒப்பனைக்காக பலதரப்பட்ட வித்தியாசமான பொருட்களைப் பயன்படுத்துவதால் சருமம், தலையில் உள்ள முடியினைத் தாங்கியுள்ள தோல், முடி மற்றும் நகங்கள் போன்றவை பாதிப்படையும் என்பதை அவர்கள் கருத்தில்கொள்ள வேண்டும்.
# தோல் மருத்துவம்

## சொற்பிறப்பு

கிரேக்க வார்த்தைகளான ‘டெர்மடோஸ்’ என்பது ஆங்கிலத்தில் ‘டெர்மா’ எனத் திரிந்து பின்னர் அதனைப் பற்றிய படிப்பு ‘டெர்மடோலஜி’ (சரும மருத்துவம்) என்றானது. இதுவே தமிழில் ‘சரும மருத்துவம்’ என அறியப்படுகிறது.
# தோல் மருத்துவம்

## வரலாறு

பாரிஸில் உள்ள, ஹோபிடல் செயின்ட் – லூயிஸ் மருத்துவமனையில், 1801 ஆம் ஆண்டுதான் முதன்முதலாக சரும மருத்துவம் பற்றிய கல்விப் பிரிவு தொடங்கப்பட்டது. அதற்கான வரவேற்பும் விரைவாகக் கிடைத்தது. இந்த காலகட்டத்தில்தான் சரும மருத்துவம் சம்பந்தப்பட்ட புத்தகங்களும் வெளிவரத் தொடங்கின.
# தோல் மருத்துவம்

## சிகிச்சை முறைகள் மற்றும் பயன்பாடுகள்

### லேசர் துணையுடன் கூடிய முடி நீக்கும் முறை

இம்முறையின் மூலம் உடல் பாகங்களில் தேவையற்ற இடங்களில் வளர்ந்துள்ள முடிகளை களைய இயலும். இதனை பின்வரும் உடல் பாகங்களில் செயல்படுத்தலாம்.  
- முகம் – முழு முகம், நெற்றி, மேல் உதடு, கீழ் உதடு, கன்னம், காதிற்கு அடியில்
- உடல் – கை, கால், கைக்கு அடியில், கழுத்து
- நுட்பமான பகுதி – மார்பினைச் சுற்றியுள்ள தொடு உணர்வு அதிகம் கொண்ட காம்புப் பகுதி
# தோல் மருத்துவம்

## சிகிச்சை முறைகள் மற்றும் பயன்பாடுகள்

### லேசர் துணையுடன் கூடிய முடி நீக்கும் முறை

#### பயன்பாடுகள்

- வேறுவிதமான சிகிச்சை முறைகளுக்கு செல்ல வேண்டியதில்லை
- முடியிருந்த உடல் பாகத்திற்கு எவ்வித பாதிப்பும் ஏற்படுவதில்லை. இலக்காக்கப்பட்ட முடி மட்டுமே நீக்கப்படும்.
- உடலின் சருமத்தில் அமைந்துள்ள மேற்புற செல்களின் வளர்ச்சிக்கு உதவும்.
- முடிகளை அகற்றும்போது, எவ்வித வலியும், எவ்வித பக்கவிளைவுகளும் இருக்காது.
# தோல் மருத்துவம்

## சிகிச்சை முறைகள் மற்றும் பயன்பாடுகள்

### அழகான உதடுகளை வழங்கும் முறை

அறுவை சிகிச்சை அல்லாத இம்முறையில் உதட்டிற்கு கூடுதலான பரும அளவு அளிப்பதன் மூலம், அதன் அழகினை அதிகரிக்கின்றனர். உதடு நிரப்பியினை ஊசியின் உதவியால் உதட்டில் சேர்ப்பதன் மூலம் அழகான உதடுகளைப் பெற முடியும்.
# தோல் மருத்துவம்

## சிகிச்சை முறைகள் மற்றும் பயன்பாடுகள்

### அழகான உதடுகளை வழங்கும் முறை

#### வழிமுறைகள்

1. சிகிச்சையினைத் தொடங்கும் முன் சிகிச்சை பெறுபவருக்கு வலியினைத் பொறுத்துக்கொள்வதற்காக மயக்க மருந்து அளிக்கப்படும் அல்லது உதடு நிரப்பியின் வகையினைப் பொறுத்து மயக்க மருத்து அளிப்பது பற்றி நிர்ணயிக்கப்படும்.
1. மிகவும் நுண்ணிய மருத்துவ ஊசியின் உதவியால் உதட்டின் எந்த இடத்தில் நிரப்பியினைச் செலுத்த வேண்டும் என்பது நிர்ணயிக்கப்படும்.
1. ஊசியினை உதட்டில் அழுத்தி, நிரப்பியினைச் செலுத்தியவுடன் ஏற்படும் தேவையற்ற வீக்கத்தினைக் கட்டுப்படுத்த சிறிய பனிக்கட்டித் துண்டுகள் பயன்படுத்தப்படும்.
1. ஊசி அளிக்கப்பட்ட அந்தப் பகுதி மட்டும் வலி குறையும் வரை சிறிது உடற்பிடிப்பு செய்யப்படும், இதன் மூலம் உதட்டின் அழகு அடுத்த 24 மணி நேரத்தில் கிடைக்கும்.
1. உதட்டில் தேவையற்ற அழுத்தம் அல்லது உடற்பிடிப்பு கொடுப்பது தவிர்க்கப்பட வேண்டும்.
1. அடுத்த சில நாட்களுக்கு பல் சம்பந்தப்பட்ட எந்தவொரு வேலையும் செய்வதினைத் தவிர்க்க வேண்டும்.
1. அடுத்த இருதினங்களில் உதட்டின் வீக்கம் குறைந்தவுடன் உதடு இயற்கையாக அதிக பரும அளவு கொண்டதாகவும், மிருதுவாகவும் இருக்கும்.
# தோல் மருத்துவம்

## சிகிச்சை முறைகள் மற்றும் பயன்பாடுகள்

### ரசாயன சமன்

ரசாயன சமன் என்பது சருமத்தின் தோற்றத்தினை அழகாக்கும் ஒருவகையிலான மருத்துவ சிகிச்சை முறை. ரசாயனங்கள் உதவியுடன் தேவையான இடத்தில் அவை செயல்படுத்தப்படும். இந்த ரசாயனங்கள் குறிப்பிட்ட வகையிலான திசுக்களை சருமத்தின் மேற்பறப்பில் இருந்து அகற்றி, பழைய சருமம் இருந்த அதேயிடத்தில் புது சருமம் புத்துயிர் பெற உதவும். இந்த புதிய சருமம், பழைய சருமத்தின் தோல்பகுதியினைவிட மிருதுவாகவும், அதிக சுருக்கங்கள் இன்றியும் காணப்படும். இதற்கு அதிகப்படியான கால அவகாசம் தேவைப்படாது, அதனால் இதனை மேற்கொள்பவர்கள் விரைவாக சாதாரண வாழ்க்கைக்குத் திரும்பலாம். இதனால்தான் அதிக வயதானவர்கள் தங்களது தோற்றத்தினை மாற்றிக்கொள்ள ரசாயன சமன் முறையினை நாடுகிறார்கள்.
# தோல் மருத்துவம்

## பயிற்சிகள்

### ஐக்கிய அமெரிக்கா

மருத்துவத் துறையில் பட்டப்படிப்பினை முடித்த பிறகு அமெரிக்காவின் சரும மருத்துவ வாரியத்தின் சான்றிதழுக்கான பயிற்சிகள் பொது சரும மருத்துவர்களுக்காக நான்கு ஆண்டுகள் நடத்தப்படும். அமெரிக்க சரும மருத்துவ வாரியம் அல்லது அமெரிக்க ஆஸ்டியோபதிக் சரும மருத்துவ வாரியம் இந்தப் பயிற்சியினை வழங்கும். இதில் ஆரம்பகால மருத்துவம், இடைக்கால மருத்துவம் அல்லது மூன்றாண்டு அறுவை சிகிச்சை வழிமுறைகள் பயிற்சிகளாகக் கற்றுத் தரப்படும். இவை முடிந்தவுடன் பயிற்சியுடன் கூடிய வேலையாக ஒன்று அல்லது இரண்டாண்டுகள் வேலைவாய்ப்பு வழங்கப்படும். இந்த வேலைவாய்ப்பு ஒளிக்கதிர் சிகிச்சை முறை, லேசர் சிகிச்சை முறை, மோவின் நுண்ணுயிரி அறுவை சிகிச்சை, அழகுக்கான அறுவைச் சிகிச்சை எனப் பலவகைகளின்கீழ் வழங்கப்படும். கடந்த சில ஆண்டுகளாக அமெரிக்காவின் சரும மருத்துவத்தின்கீழ் பயிற்சியுடன்கூடிய வேலையினைப் பெறுவது மிகவும் கடினமான ஒன்றாக இருந்துவருகிறது..
# கடமை கண்ணியம் கட்டுப்பாடு

**கடமை கண்ணியம் கட்டுப்பாடு** 1987-ஆம் ஆண்டில் சந்தான பாரதியின் இயக்கத்தில் வெளியான இந்தியத் தமிழ்த் திரைப்படமாகும். நடிகர் கமல்ஹாசனுக்கு சொந்தமான ராஜ்கமல் பிலிம்ஸ் இன்டர்நேசனல் நிறுவனம் தயாரித்த இத்திரைப்படத்தில் சத்யராஜ், கீதா, கேப்டன் ராஜூ ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்தில் பாடல்கள் எதுவுமே இடம்பெறவில்லை என்றாலும் இது சென்னை உட்பட தமிழகத்தின் பல்வேறு பகுதிகளிலும் நூறு நாள்களைக் கடந்து வெற்றிகரமாக ஓடியது. இத்திரைப்படம் சத்யராஜ் தனது நடிப்புத் திறமையை வெளிப்படுத்த உதவியது. கமல்ஹாசன் இப்படத்தை தயாரித்தாலும் அவர் இப்படத்தில் நடிக்கவில்லை.
# கடமை கண்ணியம் கட்டுப்பாடு

## நடிகர்கள்

- சத்யராஜ்
- கீதா
- ஜீவிதா
- கேப்டன் ராஜூ
- நாசர்
- டெல்லி கணேஷ்
- கமலா காமேஷ்
- நளினி
- சிவசந்திரன்
- வி. கே. ராமசாமி
- மலேசியா வாசுதேவன்
- மேஜர் சுந்தர்ராஜன்
- கமல்ஹாசன்
# கடமை கண்ணியம் கட்டுப்பாடு

## துணுக்குகள்

*"கடமை கண்ணியம் கட்டுப்பாடு"* என்பது முன்னாள் தமிழக முதல்வர் கா. ந. அண்ணாதுரை அவர்களின் தாரக மந்திரமாகும்.
# வி. கே. கோகாக்

**விநாயக கிருஷ்ண கோகாக்** (ஆங்கிலம்: Vinayaka Krishna Gokak) (பிறப்பு:1909 - இறப்பு:1992) என்பவர் ஒரு கன்னட இலக்கியப் படைப்பாளி ஆவார். இவர் கன்னடத்தில் எழுதி 1982-ல் வெளிவந்த 'பாரத சிந்து ராஷ்மி' என்ற காவியத்துக்காக 1990இல் ஞானபீட விருது பெற்றவராவார். இவர் கன்னடம், ஆங்கிலம் ஆகிய இரு மொழிகளிலும் நூல்களை எழுதியுள்ளார். சத்ய சாய் பாபாவின் தீவிர பக்தர்.
# வி. கே. கோகாக்

## கல்வி

இவர் தார்வார் கர்நாடக கல்லூரியில் இலக்கியத்தில் இளங்கலை, முதுகலைப் பட்டம் பெற்றார். இங்கிலாந்தின் ஆக்ஸ்போர்டு பல்கலைக்கழகத்தில் உயர்கல்வி பயின்று முதல் வகுப்பில் தேறினார். 1938இல் நாடு திரும்பியதும், சாங்லி விலிங்டன் கல்லூரி முதல்வராகப் பணியாற்றினார்.
# வி. கே. கோகாக்

## காவியம்

- பாரத சிந்து ராஷ்மி
# வி. கே. கோகாக்

## புதினங்கள்

- சமரசவ ஜீவனா பகுதி1
- சமரசவ ஜீவனா பகுதி2
# வி. கே. கோகாக்

## கவிதைத் தொகுப்பு

- உர்னானப்பா
- அப்யுதயா
- பாலதெகிலதல்லி
- தையவா பிருத்வி (கன்னட சாகித்ய அகடாமி விருது)
- சமுத்ர கீதகளு
- இங்கிலீஷ் வோர்ல்ட்
# வி. கே. கோகாக்

## பிற

- சத்ய விமர்ஷய கெலவு தத்வகளு
- நன்ன ஜீவன திருஷ்டி
- ஜீவன பாட்டகளு
- கலா சித்தாந்தா
- இந்தியா & ஓர்ல்ட் கல்சர்
- கோகாக் க்ருதி சிந்தனா
# வி. கே. கோகாக்

## மொழி பெயர்ப்புகள்

- இந்தி இலக்கியப் படைப்பாளி ராமதாரி சின்ஹ தினகரின் கவிதைகளை 'வாய்சஸ் ஆஃப் ஹிமாலயா' என்ற தலைப்பில் மொழிபெயர்த்தார்.
# ஜல்லிக்கட்டு (திரைப்படம்)

**ஜல்லிக்கட்டு** 1987 ஆவது ஆண்டில் மணிவண்ணன் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சிவாஜி கணேசன், சத்யராஜ், ராதா ஆகியோர் முக்கிய கதாபாத்திரங்களில் நடித்திருந்தனர். சித்ரா ராமு, சித்ரா லெட்சுமணன் இருவரும் இணைந்து தயாரித்த இத்திரைப்படத்திற்கு இளையராஜா இசையமைத்திருந்தார். இப்படத்தின் பாடல்கள் 1987 ஆகஸ்டு 28 அன்று வெளியாயின.
# அலைன் ஆசுபெக்ட்

## வாழ்க்கை

ஆசுபெக்ட் கச்சான் ஆசிரியர் பயிற்சிப் பள்ளியில் படித்துப் பட்டம் பெற்றார். இவர் 1969இல் இயற்பியலில் பட்டம் பெற்றார். முதுவர் பட்டத்தை ஓர்சே பல்கலைக்கழகத்தில் பெற்றார். பிறகு இவர் காமரூனில் மூன்றாண்டுகள் தன் தேசியப் பணியாகக் கல்வி கற்பித்தார்.  
இவர் 1980களில் முனைவர் பட்ட ஆய்வின் தொடக்கத்திலேயே விரிவுரையாளராகப் பணிபுரிந்தபோது, மிகவும் நழுவுதலான "பெல் சோதனைச் செய்முறைகளைச்" செய்து குவைய இயக்கவியலின்படி தற்போக்கில் நெடுந்தொலைவு பிரிந்த இரு அடிப்படைத் துகள்கள் தம்முள் செயல்படும் என்பதை உண்மையெனக் காட்டினார். ஆல்பர்ட் ஐன்சுட்டீனும், போரிசு பொடோல்சுகியும், நேத்தன் உரோசனும் பிழைபடு கொணர்வு எனக் கூறியதைப் பொய்ப்பித்துக் காட்டினார். சேய்த்துகள்களில் ஒன்றை அளப்பதற்கு முன்பு அவை முன்னிருந்த குலைவுறாத அலைச்சார்பில் உள்ளபோது அவற்றின் அலைச்சார்புகளுக்கிடையில் ஒட்டுறவு நிலவியது.  
குவையக் கோட்பாடு சரியென்றால், ஓர் ஒளியன் முனைவுறலின் ஒரச்சை (திசையச்சைத்) தீர்மானிக்க அளக்கும்போது அந்த அச்சில் அலைச்சார்பக் குலையவைப்பதால் அதனுடைய இணையின்அளவீட்டில் இது தாக்கம் அல்லது விளைவைஏஎற்படுத்தும். இது, ஓரிடச் செய்முறையாளர்கள் தம்மோடு இணைந்து செயல்படும் தொலைவில் உள்ளவர் எந்த அச்சை தெரிவு செய்தார் என்று அறியாவிட்டாலும் இரு ஒளியன்களின் தொலைவு விளைவே தர இயலாத தொலைவில் இருந்தாலும் இவ்விளைவு தவிர்க்கவியலாமல் ஒளிவேகத்திலும் கூட ஏற்படும்.  
சுடூவார்டு ஃபிரீட்மேனும் ஜான் கிளாசரும் 1972இல் செய்த முன்னோடிச் செய்முறைகளுக்குப் பிறகு ஆசுபெக்ட்டின் செய்முறைகள், நிறுவப்படாத பெல் சமனின்மைகள் ஆய்கோளுக்கு நல்ல மெய்ப்பையும் ஆதரவையும் நல்கின. குறிப்பாக, களக் குறைகளைக் களைந்தது. என்றாலும், இவரது முடிவுகள் முற்றமுடிந்தவை அல்ல. ஏனெனில், களக் குறைகளை விளக்கவல்ல கள நிலவலுடன் பொருந்திய மாற்றுவிளக்கம் ஒன்றும் உருவாகியுள்ளது.  
எளிதாக விளக்கவேண்டுமென்றால், இவரது செய்முறை ஓரிடக் குவைய நிகழ்வு ஈரிடங்களுக்கும் இடையில் புறநிலையான தொடர்பு ஏற்படுத்தும் இயங்கமைப்பு ஏதும் இல்லாவிட்டாலும் மற்றோரிடக் குவைய நிகழ்வின்பால் விளைவை ஏற்படுத்தும்என நிறுவியது. இதை அய்ன்சுடைன் தொலைவிட மாயச் செயல்பாடு என்றார். மேலும் அவர் இந்த விளைவின் புற நிலவலையே ஐயப்பட்டார். ஆனாலும் இச்செய்முறையை ஒளியினும் விரைந்த வேகத்தில் ஆற்றமுடியாது. ஏனென்றால், இந்த நிகழ்வுகள் தற்போக்கு நிகழ்தகவில் ஏற்படுவனவாகும்.  
பெல் சமனின்மைகளின் ஆய்விற்குப் பிறகு இவர் நொதுமல் அணுக்களின் ஒருங்கொளிக் குளிர்தல் பற்றிய செய்முறைகளில் ஈடுபட்டார். இவை பெரிதும் போசு-அய்ன்சுட்டீன் செறிமம் சார்ந்த செய்முறைகளாகும்.  
இவர் 1994 வரை "grande école" SupOptique ஆகிய நிறுவனங்களின் இணை இயக்குநராக இருந்தார். இவர் பிரெஞ்சு அறிவியல் கல்விக்கழகத்திலும் பிரெஞ்சுத் தொழில்நுட்பக் கல்விக்கழகத்திலும் உறுப்பினராகவும் பல்தொழில்நுட்பப் பள்ளியில் பேராசிரியராகவும் இருந்தார். இவர் 2005இல் அறிவியல் ஆய்வு தேசிய மையத்தின் நிறுவனப் பொற்பதக்கத்தைப் பெற்றார்.இப்போது அதன் இயக்குநராகப் பணிபுரிகிறார். இவருக்கு 2010இல் இயற்பியலுக்கான வுல்ஃப் பரிசு வழங்கப் பட்டது. இவருக்கு 2013 அக்தோபர் 7-இல் டேனிய நீல்சு போர் பன்னாட்டுப் பொற்பதக்கம் வழங்கப்பட்டது. மேலும் இவருக்கு 2013இல் பல்சான் பரிசு குவையத் தகவல் நுட்பச் செயல்பாட்டிற்கும் தொடர்பியலுக்கும் வழங்கப் பட்டது.
# சமாரியம்(III) புளோரைடு

**சமாரியம்(III) புளோரைடு** *(Samarium(III) fluoride)* என்பது SmF<sub>3</sub> என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். திண்மப் பொருளாக காணப்படும் இச்சேர்மம் ஒரு நீருறிஞ்சியாகும். அறை வெப்பநிலையில் – β-YF3 வகை இடக்குழுவும் , a = 666,9 பை.மீ, b = 705,9 பை.மீ, c = 440,5 பை.மீ என்ற சட்டக மாறிலி மதிப்புகளும் கொண்ட சமமில்லா முச்செங்குத்து சாய்சதுரப்படிக அமைப்புடன் சமாரியம்(III) புளோரைடு காணப்படுகிறது. 495 பாகை செ வெப்பநிலையில் இதே சமாரியம்(III) புளோரைடு LaF3 அமைப்பு அதாவது – P3cl வகை இடக்குழுவும் , a = 707 பை.மீ, c = 724 பை.மீ என்ற சட்டக மாறிலி மதிப்புகளும் கொண்ட சமபக்க முக்கோணச் சாய்வக படிக அமைப்பைக் கொண்டிருக்கிறது.  
திறந்த தீச்சுடர், ஈரப்பதம் மற்றும் வலிமையான அமிலங்கள் ஆகியவற்றிடமிருந்து இச்சேர்மம் விலக்கி வைக்கப்படவேண்டும்..
# மலப்பிரபா ஆறு

**மலப்பிரபா ஆறு** (*Malaprabha River*), கருநாடகத்தின் ஊடாகப் பாயும் கிருசுணா ஆற்றின் துணை ஆறு ஆகும். இது பெல்காம் மாவட்டத்தில் அமைந்துள்ள மேற்குத் தொடர்ச்சி மலையில் 792 மீட்டர் உயரத்தில் தோன்றுகிறது. பாகல்கோட் மாவட்டத்தில் உள்ள கூடலசங்கமாவில் கிருசுணா ஆற்றுடன் இணைகிறது.
# மலப்பிரபா ஆறு

## நிலவியல்

கர்நாடகாவின் பெல்காம் மாவட்டம், கானாபூர் வட்டம், ஜம்போதி கிராமத்திற்கு மேற்கே 16 கி.மீ. (9.9 மைல்) தொலைவில் உள்ள கனகும்பி கிராமத்தில் 792.4 மீட்டர் (2,600 அடி) உயரத்தில் உள்ள சகயாத்ரி மலைகளில் மலப்பிரபா ஆறு உருவாகிறது. மலப்பிரபா ஆறு தோன்றும் இடத்தில் சிறீ மௌலி தேவிக்கு அர்ப்பணிக்கப்பட்ட ஒரு பழமையான கோவில் உள்ளது. மலபிரபா கனகும்பி-கானாபூர்-சௌந்தட்டி (மலபிரபா அணை)-நர்குண்ட்-பட்டட்கல்-குடாலசங்கம் ஆகிய இடங்களிலிருந்து 304 கி.மீ. (189 மைல்) தொலைவில் பாகல்கோட் மாவட்டத்தில் உள்ள கூடலா சங்கமத்தில் 488 மீட்டர் (1,601 அடி) உயரத்தில் கிருஷ்ணா நதியுடன் இணைகிறது.
# மலப்பிரபா ஆறு

## கிளையாறுகள்

பென்னிஹல்லா, ஹிரேஹல்லா மற்றும் துபரிஹல்லா ஆகியவை தார்வாட் மாவட்டத்தின் மலபிரபாவின் முக்கிய கிளை நதிகள் ஆகும்.
# விக்கிப்பீடியா:முதற்பக்கக் கட்டுரைகள்/ஆகத்து 9, 2015

<div id="mp-tfa-img">  
</div>
**கூழைக்கடா** என்பது கூழைக்கடாக் குடும்பத்தைச் சேர்ந்த ஒரு பறவை. கூழைக்கடாக்கள் பறக்கும் பறவைகளில் மிகப் பெரிய நீர்ப் பறவை. 20 மில்லியன் ஆண்டுகளுக்கு முந்தைய பறவைகள் இவை. இதன் தசை கெட்டியாக இல்லாமல், மென்மையாக கூழ் போன்று இருப்பதாலும், கிடா போன்று பெரிதாக இருப்பதாலும் இதை கூழைக்கடா என அழைக்கிறார்கள். இதன் எடை 4.5 முதல் 11 கிலோ வரை இருக்கும். சிறகுகளின் நீளம் 2.7 மீ. மொத்த உயரம் 127 முதல் 182 செ.மீ. அலகு நீளம் 22 செ.மீ. கூழக்கடாக்கள் நெடுந்தூரம் வலசை செல்லும் இயல்புடையவை. இதனை அச்சுறுத்துநிலையை எட்டியவை என்ற பிரிவில் ஐயுசிஎன் - சிவப்புப் பட்டியலில் வகுத்துள்ளது. **மேலும்...**
---
<div id="mp-tfa-img">  
</div>
**ஊர்மிளா மடோண்த்கர்** இந்தியாவில், மகாராஷ்டிரா மாநிலத்தில், மும்பை நகரில் 1974 ஆம் ஆண்டு பெப்ரவரி 4 ஆம் திகதியன்று பிறந்த ஒரு இந்திய பாலிவுட் நடிகை ஆவார். மதோண்ட்கர் ஒரு குழந்தை நட்சத்திரமாகத் தமது திரை வாழ்க்கையை 1977 ஆம் ஆண்டு *கர்ர்ம்* எனும் திரைப்படம் மூலம் அறிமுகமானார். வயது வந்தவராக *நரசிம்மா* எனும் திரைப்படத்திலும் அறிமுகமானார். அவர் *ரங்கீலா*, *ஜுதாயி* மற்றும் *சத்யா* ஆகிய திரைப்படங்களில் ஏற்ற வேடங்களின் மூலம் வணிக ரீதியான பாலிவுட் திரைப்பட உலகின் பிரபல நடிகையாகத் தம்மை நிலை நாட்டிக்கொண்டார். **மேலும்...**
# புதிய வானம் (திரைப்படம்)

**புதிய வானம்** 1988-இல் ஆர். வி. உதயகுமார் இயக்கத்தில் வெளிவந்த இந்தியத் தமிழ்த் திரைப்படமாகும். சத்யராஜ், சிவாஜி கணேசன், ரூபினி, கௌதமி ஆகியோர் முக்கியக் கதாபாத்திரங்களில் நடித்திருந்தனர். ஜி. தியாகராஜன், வி. தமிழழகன் ஆகிய இருவரும் இணைந்து தயாரித்த இப்படத்திற்கு ஹம்சலேகா இசையமைத்திருந்தார். இத்திரைப்படம் 1988 சூன் 16 அன்று வெளியானது. 1966-இல் வெளியான *அன்பே வா* திரைப்படத்தில் இடம்பெற்ற *புதிய வானம் புதிய பூமி* என்ற பாடலில் இருந்து இப்படத்தின் தலைப்பு உருவானது.
# புதிய வானம் (திரைப்படம்)

## நடிகர்கள்

- சத்யராஜ் - எம். ஜி. ராஜரத்னம்
- சிவாஜி கணேசன் - டிஐஜி பாண்டித்துரை
- ரூபினி - தேவகி
- கௌதமி - மேரி
- விஜயகுமார் - கோச்சா / கோவிந்தன்
- ஜனகராஜ் - பட்டாபி
- ராஜேஷ் குமார் - ஜானி
- நாசர்
- சார்லி
- ஜெய்கணேஷ் - ஜீவதுரை (சிறப்புத் தோற்றம்)
- கே. நட்ராஜ்
- பொன்னம்பலம்
- ஒரு விரல் கிருஷ்ணா ராவ்
- இடிச்சபுளி செல்வராசு
- குண்டு கல்யாணம்
- என்னத்த கண்ணையா
- எல். ஐ. சி. நரசிம்மன் - சாமுவேல்
- சேது விநாயகம்
- பேபி சுஜிதா
- குயிலி
- டிஸ்கோ சாந்தி
- அனுஜா
# புதிய வானம் (திரைப்படம்)

## பாடல்கள்

இத்திரைப்படத்திற்கு அம்சலேகா இசையமைத்திருந்தார். பாடல் வரிகளை முத்துலிங்கம், கங்கை அமரன், இளந்தேவன், ஆர். வி. உதயகுமார் ஆகியோர் எழுதியிருந்தனர்.  
| 'மனிதா இன்னும்' | எஸ். பி. பாலசுப்பிரமணியம் | 2:49 |  |
| --- | --- | --- | --- |
| 'மைனா மைனா' | எஸ். பி. பாலசுப்பிரமணியம், எஸ். பி. சைலஜா, சுனந்தா | 4:39 |  |
| 'ஊர கெடுத்தவன' | எஸ். பி. பாலசுப்பிரமணியம், எஸ். பி. சைலஜா | 4:08 |  |
| 'ஒரு பாடல் சொல்கிறேன்' | எஸ். பி. பாலசுப்பிரமணியம், மலேசியா வாசுதேவன் | 4:36 |  |
| 'இராக்குயிலே' | எஸ். பி. பாலசுப்பிரமணியம், கே. எஸ். சித்ரா | 4:58 | } |
# சமாரியம்(III) ஆக்சைடு

**சமாரியம்(III) ஆக்சைடு** *(Samarium(III) Oxide)* என்பது Sm<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும்.
# சமாரியம்(III) ஆக்சைடு

## பயன்கள்

ஒளியியல் கருவிகள் மற்றும் அகச்சிவப்புக் கதிர்வீச்சை உறிஞ்சும் அகச்சிவப்புக் கதிர் உறிஞ்சும் கண்ணாடிகள் தயாரிக்க சமாரியம்(III) ஆக்சைடு பயன்படுகிறது. மேலும் அணுக்கரு உலைகளில் உள்ள கட்டுப்பாட்டுக் கழிகளில் நியூட்ரான் உறிஞ்சியாகவும் இது பயன்படுகிறது. வளையமில்லா முதல்நிலை ஆல்ககால்களை ஆல்டிகைடுகள் மற்றும் கீட்டோனாக மாற்றும் வினைகளில் சமாரியம்(III) ஆக்சைடு வினையூக்கியாகப் பயன்படுகிறது. இவை தவிர பிற சமாரியம் உப்புகள் தயாரிப்பிலும் இது பயனாகிறது.
# சமாரியம்(III) ஆக்சைடு

## தயாரிப்பு

சமாரியம்(III) ஆக்சைடை இரண்டு வழிகளில் தயாரிக்கலாம்.  
1. சமாரியம்(III) கார்பனேட்டு, ஐதராக்சைடு, நைட்ரேட்டு, ஆக்சலேட்டு அல்லது சல்பேட்டு போன்ற சேர்மங்களை வெப்பச் சிதைவுக்கு உட்படுத்துவதன் மூலமாக சமாரியம்(III) ஆக்சைடைத் தயாரிக்கலாம்.  
: Sm<sub>2</sub>(CO<sub>3</sub>)<sub>3</sub> → Sm<sub>2</sub>O<sub>3</sub> + 3 CO<sub>2</sub>  
1. சமாரியத்தை காற்று அல்லது ஆக்சிசனில் 150 பாகை செல்சியசு வெப்பநிலைக்கு மேல் சூடுபடுத்தினாலும் சமாரியம்(III) ஆக்சைடைத் தயாரிக்கலாம்.  
: 4 Sm + 3 O<sub>2</sub> → 2 Sm<sub>2</sub>O<sub>3</sub>
# சமாரியம்(III) ஆக்சைடு

## வினைகள்

கனிம அமிலங்களில் சமாரியம்(III) ஆக்சைடு கரைந்து ஆவியாக்குதல் மற்றும் படிகமாக்குதல் வினைகளால் உப்புகளாக உருவாகிறது.  
: Sm<sub>2</sub>O<sub>3</sub> + 6 HCl → 2 SmCl<sub>3</sub> + 3 H<sub>2</sub>O  
ஐதரசன் அல்லது கார்பன் ஓராக்சைடு போன்ற ஆக்சிசன் ஒடுக்கிகளுடன் சமாரியம்(III) ஆக்சைடு உயர் வெப்பநிலைகளில் வினைபுரிவதால் சமாரியம் உலோகமாக ஒடுக்கப்படுகிறது.
# நீளவீடு

**நீளவீடு** *(Longhouse)* எனப்படுவது, ஓர் அறை கொண்ட, நீளமானதும் ஒடுங்கியதுமான அளவு விகிதமுடையதுமான ஒரு வகை வீடு ஆகும். ஆசியா, ஐரோப்பா, வட அமெரிக்கா உள்ளிட்ட உலகின் பல பகுதிகளில் வாழும் மக்கள் குழுக்கள் பல இவ்வகையான வீடுகளைக் கட்டுகிறார்கள்.  
இவற்றுள் பல மரத்தால் கட்டப்பட்டவை. பெரும்பாலான பண்பாடுகளில் இவை நிரந்தர அமைப்புக்களின் தொடக்ககால வடிவங்களாகக் காணப்படுகின்றன.  
ஐரோப்பாவின் புதியகற்கால நீளவீடுகள், கால்நடைகள் வளர்ப்பதற்கும் பயன்பட்ட மத்தியகால தாட்மூர் நீளவீடுகள் *(Dartmoor longhouse),* அமெரிக்காக்களின் தாயக மக்களுள் பல பண்பாட்டினர் பயன்படுத்திய பல விதமான நீளவீடுகள் என்பன இவ்வீடு வகையுள் அடங்குவன.
# நீளவீடு

## ஐரோப்பா

புதியகற்கால நீளவீட்டு வகையை கி.மு. 5000-ஆம் ஆண்டுக் காலப்பகுதியில் நடு ஐரோப்பா, மேற்கு ஐரோப்பாவில் வாழ்ந்த முதல் வேளாண்மைச் சமூகத்தினர் அறிமுகம் செய்தனர்.
# நீளவீடு

## போர்னியோ

தென்கிழக்கு ஆசியத் தீவான போர்னியோவில் (இப்போது இந்தோனேசிய கலிமந்தான், *(Indonesian Kalimantan)* கிழக்கு மலேசியா மற்றும் புரூணை) வசிப்பவர்களில் பலர், குறிப்பாக டயாக் மக்கள், பாரம்பரியமாக நீள வீடுகள் எனப்படும் நீளமான வீடுகளில் வாழ்கின்றனர்.  
இந்தோனேசியாவில் இந்த நீள வீட்டை, இந்தோனேசிய மொழியில் ரூமா பேத்தாங் *(rumah betang)* என்றும்; மலாய் மொழியில் ரூமா பாஞ்சாங் *(rumah panjang)* என்றும் அழைக்கிறார்கள்.
# ராசவாடா

**ராசவாடா** (மராத்தி:**राजवाडा**), இந்தூரில் உள்ள வரலாற்று முக்கியமான இடமாகும். இது மராத்திய மன்னர்களான ஓல்கர்களால் கட்டபட்ட அரண்மனையாகும். இது இருநூறு ஆண்டுகளுக்கு முன்பு கட்டப்பட்டதாகும். சத்ரியர்களுக்கு அருகில், ஏழு அடுக்குகளைக் கொண்டு அமைந்துள்ள இக்கட்டிடம் அரசர்களின் செல்வத்தையும், கட்டிடக்கலையின் நுட்பத்தையும் வெளிப்படுத்துவதாக அமைந்துள்ளது.
# ராசவாடா

## கட்டிட அமைப்பு

இக்கட்டிடத்தில் இரண்டு பாகமுள்ளது. முதல் பகுதி நகரத்தின் மையத்திலும் இரண்டாம் பகுதி பழைய நகரத்திலும் உள்ளது. ராசவாடா, மராத்திய, மவுலாய வடிவமைப்பை எடுத்துக்காட்டும் விதமாக உள்ளது. தரைத்தளத்திருந்து மூன்று தளங்கள் கற்களிலும் ஏனைய தளங்கள் மரத்தாலும் செய்யப்பட்டுள்ளது.
# திருட்டு ஈ (குடும்பம்)

**திருட்டு ஈ** அல்லது *அசிலிடே* (*Asilidae*) என்பது (*robber fly*) திருட்டு ஈ குடும்பப் பூச்சியாகும். இவை "கொலையாள் ஈ" (*assassin flies*) எனவும் அழைக்கப்படும். இவை பலமுள்ளவை. இவ் ஈக்கள் குறுகியதும், விறைப்பான உறிஞ்சு குழல்களைக் கொண்டு மேல் தொண்டையால் உறிஞ்சுகின்றன. "திருட்டு ஈ" என்ற பெயர் அவற்றின் மூர்க்கமான உணவை உண்ணும் பழக்கத்தைப் பிரதிபலிக்கின்றன. அவை பொதுவாக மற்றைய பூச்சிகளையே உண்ணுகின்றன. அவ்வேளையில் அவை காத்திருந்து பதுங்கி பூச்சிகள் பறக்கும்போது இரையைப் பிடிக்கின்றன.
# சுகுமாரன்

**சுகுமாரன்** என்ற பெயரில் உள்ள கட்டுரைகள்:  
- சுகுமாரன் (நடிகர்)
- சுகுமாரன் (கவிஞர்)
- டி. கே. சுகுமாரன், துடுப்பாட்ட வீரர்
- பிரித்விராஜ் சுகுமாரன், நடிகர்
- மயூரன் சுகுமாரன், ஆத்திரேலியக் குற்றவாளி
- திக்குறிசி சுகுமாரன் நாயர், நடிகர்
# ஆர்சனிக் ஐம்புளோரைடு

:2As + 5F<sub>2</sub> → 2AsF<sub>5</sub>  
ஆர்சனிக் முப்புளோரைடுடன் புளோரினைச் சேர்த்து வினைபுரியச் செய்வதாலும் இதைத் தயாரிக்கலாம்.  
:AsF<sub>3</sub> + F<sub>2</sub> → AsF<sub>5</sub>  
ஆர்செனிக் ஆக்சைடுகளுடன் தனிமநிலை புளோரினைச் சேர்த்து வினைப்படுத்துவதாலும் ஆர்சனிக் ஐம்புளோரைடைத் தயாரிக்கலாம்.  
:2As<sub>2</sub>O<sub>5</sub> + 10F<sub>2</sub> → 4AsF<sub>5</sub> + 5O<sub>2</sub>
:2As<sub>2</sub>O<sub>3</sub> + 10F<sub>2</sub> → 4AsF<sub>5</sub> + 3O<sub>2</sub>
# ஆர்சனிக் ஐம்புளோரைடு

## பண்புகள்

நிறமற்ற வாயுவாகக் காணப்படும் ஆர்சனிக் ஐம்புளோரைடு , முக்கோண இரட்டைப்பட்டைக் கூம்பு அமைப்பைப் பெற்றுள்ளது  
:AsF<sub>5</sub> + SF<sub>4</sub> → SF<sub>3</sub><sup>+</sup> + AsF<sub>6</sub><sup>−</sup>
# ஆர்சனிக் ஐம்புளோரைடு

## பாதுகாப்பு

ஆர்ச்னிக் ஐம்புளோரைடு மிகவும் நச்சுத்தன்மை கொண்ட சேர்மமாகும். குறிப்பாக இச்சேர்மம் கல்லீரல் செல்களைப் பாதிக்கிறது எனக் கருதப்படுகிறது.
# படைவீரன் ஈக்கள்

**படைவீரன் ஈக்கள்** அல்லது **போர்வீரன் ஈக்கள்** (*soldier flies*; *Stratiomyidae*; கிரேக்க மொழியில் - படைவீரன்; - ஈ) என்பன ஈக்கள் குடும்பத்தைச் சேர்ந்த ஈக்களாகும். இக்குடும்பம் 2,700 இற்கு மேற்பட்ட இனங்களையும் 380 இற்கு மேற்பட்ட அழிவுறாத பேரினங்களையும் கொண்டுள்ளது. வளர்ந்த ஈக்கள் குடம்பிக்குரிய வாழ்விடங்களில், குறிப்பாக ஈர நிலங்கள், மண்ணில் ஈரலிப்புள்ள பகுதிகள், புற்படை, மரப்பட்டையின் கீழ்ப்பகுதி, விலங்குக் கழிவுகள் உள்ள இடங்கள் ஆகிய பகுதிகளில் காணப்படுகின்றன. இவை அளவிலும் உருவத்திலும் மாறுபட்டாலும், பொதுவாக உலோகப் பச்சை நிறத்தில், குளவி போன்ற தோற்றத்துடன், கறுப்பு, மஞ்சள் அல்லது பச்சை நிறத்தில் காணப்படும். இவை மொதுவாக செயற்பாடற்று, இளைப்பாறிக் கொண்டு காணப்படும்.
# சோடியம் ஈரைதரசன் ஆர்சனேட்டு

**சோடியம் ஈரைதரசன் ஆர்சனேட்டு** *(Sodium dihydrogen arsenate)* என்பது NaH<sub>2</sub>AsO<sub>4</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இதனுடன் தொடர்புள்ள இருசோடியம் ஐதரசன் ஆர்சனேட்டு (Na<sub>2</sub>HAsO<sub>4</sub>) உள்ளிட்ட பிறவுப்புகளும் சோடியம் ஆர்சனேட்டு என்றே அழைக்கப்படுகின்றன. நிறமற்ற திண்மமான இச்சேர்மம் மிகவும் நச்சுத்தன்மை கொண்ட ஒரு நச்சுப்பொருளாகும். ஆர்சனிக் அமிலத்தினுடைய இணை காரமாகவும் இவ்வுப்பு கருதப்படுகிறது.  
:H<sub>3</sub>AsO<sub>4</sub> H<sub>2</sub>AsO + H<sup>+</sup> (K<sub>1</sub> = 10<sup>−2.19</sup>)  
நிறைவுற்ற நீர்த்த கரைசலைச் சூடாக்கி ஒருநீரேற்றாக படிகமாக்கும் முறையே ஆய்வகத்தில் இச்சேர்மத்தைத் தயாரிக்கும் முறையாக உள்ளது. சூடான நிலையில்தான் கரைசலில் இச்சேர்மம் முழுமையாக கரைகிறது. (100 பாகை செல்சியசு வெப்பநிலையில் 100 மில்லி லிட்டரில் 75.3 கிராம்)  
ஒருநீரேற்றுப் படிகத்தை (NaH<sub>2</sub>AsO<sub>4</sub>H<sub>2</sub>O) மேலும் சூடாக்கினால் திணமநிலையில் உள்ள இச்சேர்மம் நீரை இழந்து பைரோ ஆர்சனேட்டு உப்பாக (Na<sub>2</sub>H<sub>2</sub>As<sub>2</sub>O<sub>7</sub>) மாறுகிறது.
# பெரும் பூனை

, பூனைக் குடும்பத்திலுள்ள பெரிய, பாரிய இனம்]]
**பெரும் பூனை** (*big cat*) என்ற பதமானது உயிரியல் ரீதியான வகைப்பாடல்லாது, பூனைக் குடும்பத்திலுள்ள பெரிய இனத்திலிருந்து சிறியவற்றை வேறுபடுத்திக் காட்ட பொதுவான அல்லது முறைசாராது பயன்படுத்தப்படும் பதமாகும்.  
ஒரு குறுகலான வரைவிலக்கணம் பூனைக் குடும்பத்தைச் சேர்ந்த புலி, சிங்கம், ஜாகுவார், சிறுத்தை, பனிச்சிறுத்தை என்பனவற்றை பெரும் பூனை எனக் குறிப்பிடுகிறது. இப்பேரினத்தைச் சேர்ந்த இவை மாத்திரமே கர்ச்சனை செய்யக் கூடியன. வேறு ஓர் வரைவிலக்கணம் மலையரிமா, சிவிங்கிப்புலி என்பனவற்றையும் பெரும் பூனைகளாக உள்வாங்குகின்றன. படைச்சிறுத்தை பெரிய, சிறிய பூனைகளுக்கு இடையிலான பரிணாமத் தொடர்பைக் கொண்டதாகக் கருதப்படுகிறது. அளவில் வேறுபட்டிருந்தாலும் அமைப்பிலும் நடத்தையிலும் ஒத்த தன்மையுடன் காணப்படுகின்றன. ஆயினும் சிவிங்கிப்புலி பெரிய, சிறிய பூனைகளில் இருந்து குறிப்பிடத்தக்களவு வேறுபட்டுக் காணப்படுகின்றது. எல்லா பூனைக் குடும்ப விலங்குகளும் ஊனுண்ணிகளாகவும் உயர்நிலை கொன்றுண்ணிகளாகவும் உள்ளன. இவை அமெரிக்கா, ஆப்பிரிக்கா, ஆசியா, ஐரோப்பா ஆகிய இடங்களில் காணப்படுகின்றன.
# பெரும் பூனை

## இனங்கள்

, பூனைக் குடும்பத்திலுள்ள உயரமான இனம்]]
பூனைக் குடும்பம்
- *பூனைப் பேரினம் *
- புலி, *Panthera tigris* ஆசியா
- சிங்கம், *Panthera leo* (துணை சகாரா ஆப்பிரிக்கா, இந்தியாவில் கிர் தேசியப் பூங்கா; மறைந்த இடங்களாக தென்கிழக்கு ஐரோப்பா, மத்திய கிழக்கு நாடுகள், ஆசியாவின பல பகுதிகள், வட அமெரிக்கா)
- ஜாகுவார், *Panthera onca* (அமெரிக்கா; தென் ஐக்கிய அமெரிக்கா முதல் வட அர்ஜென்டினா வரை)
- சிறுத்தை, *Panthera pardus* (ஆசியா, ஆப்பிரிக்கா)
- பனிச்சிறுத்தை, *Panthera uncia* (syn. *Uncia uncia* - மத்திய ஆசியா முதல் தென் ஆசியா வரையான மலைப்பகுதிகள்)
- சிவிங்கிப்புலி பேரினம்
- சிவிங்கிப்புலி, *Acinonyx jubatus* (துணை சகாரா ஆப்பிரிக்கா, ஈரான்; இந்தியாவிலிருந்து மறைந்துவிட்டது)
- மலைச்சிங்கம் (பேரினம்)
- மலையரிமா, *Puma concolor* (தென், வட அமெரிக்கா)
# பெரும் பூனை

## பரிமாணம்

2010 இல் பிரசுரிக்கப்பட்ட ஆய்வு பெரும் பூனைகளுக்களுக்கிடையிலான பரிமாண உறவு பற்றிய பார்வையை வெளியிட்டது இக்கற்றல் பனிச்சிறுத்தையும் புலியும் சகோதர இனங்கள் எனவும், சிங்கம், சிறுத்தை, ஜாகுவார் என்பன நெருக்கிய தொடர்புள்ளவை எனவும் வெளிப்படுத்தியது.
# டெஃடுசு ரோஃப்பின்சசு

**டெஃடுசு ரோஃப்பின்சசு** (*Textus Roffensis*) என்பது 12 ஆம் நூற்றாண்டில் தொகுக்கப்பட்ட இங்கிலாந்தின் மிகப்பழமையான சட்ட நூல் ஆகும். இது இங்கிலாந்தின் மாக்னா கார்ட்டாவை விட நூறு வருடம் பழமையான நூல்.  
டெஃடுசு ரோஃப்பின்சசில், தாள்கள் 1 முதல் 118 வரை (ஒரு தாள் = இரு பக்கங்கள்), ஐந்தல்பர்ட் முதல் முதலாம் ஃகென்றி வரையான காலகட்டத்தில் எழுதப்பட்ட ஆங்கிலோ-சாக்சன் சட்டங்களைப் பற்றி விவரிக்கிறது. உரோச்சட்டர் தேவாலயத்தின் துறவியர் மடத்தின் சாசனங்களைப் பற்றி 119 முதல் 235 வரை உள்ள தாள்கள் விவரிக்கின்றன.  
பதினெட்டாம் நூற்றாண்டில் டெஃடுசு ரோஃப்பின்சசு தேம்சு ஆற்றில் விழுந்ததால், இதன் பல பக்கங்களில் எழுத்துக்கள் நீரினால் சேதமடைந்துவிட்டன. அதிகமாகச் சேதமடைந்தத் தாள்கள் 103 முதல் 116 வரை ஆகும்.  
டெஃடுசு ரோஃப்பின்சசு நூலில் உரோச்சட்டர் பகுதிகளில் 1100-களில் வாழ்ந்த 13 துறவிகளின் பெயர்கள் குறிப்பிடப்பட்டுள்ளன. இவர்களில் பெயரின் அடிப்படையில் ஆறு பேர் இங்கிலாந்து நாட்டவர் என்றும், ஏழு பேர் அயல்நாட்டவர் என்றும் அறியப்படுகிறது.
# வர்க்கலா தொடருந்து நிலையம்

**வர்கல தொடருந்து நிலையம்** (*Varkala Railway station*) என்பது இந்தியாவின் கேரளா மாநிலத்தின், திருவனந்தபுரம் மாவட்டம், வர்க்கலயில் அமைந்துள்ள அமைந்துள்ள ஒரு தொடருந்து நிலையமாகும்.
# வர்க்கலா தொடருந்து நிலையம்

## நின்று செல்லும் வண்டிகள்

;விரைவுவண்டிகள்
| எண் | வண்டியின் எண் | கிளம்பும் இடம் | வந்துசேரும் இடம் | வண்டியின் பெயர் |  |
| --- | --- | --- | --- | --- | --- |
| 1. | 12623/12624 | திருவனந்தபுரம் சென்ட்ரல் | சென்னை சென்ட்ரல் | திருவனந்தபுரம் மெயில் |  |
| 2. | 12695/12696 | திருவனந்தபுரம் சென்ட்ரல் | சென்னை சென்ட்ரல் | சென்னை அதிவிரைவுவண்டி |  |
| 3. | 16331/16332 | திருவனந்தபுரம் சென்ட்ரல் | மும்பை சத்திரபதி | மும்பை எக்ஸ்பிரஸ் |  |
| 4. | 16345/16346 | திருவனந்தபுரம் சென்ட்ரல் | லோகமானிய திலகர் முனையம் | நேத்ராவதி விரைவுவண்டி |  |
| 5. | 12624/12625 | திருவனந்தபுரம் சென்ட்ரல் | புது தில்லி | கேரளா எக்ஸ்பிரஸ் |  |
| 6. | 16347/16348 | திருவனந்தபுரம் சென்ட்ரல் | மங்களூர் சென்ட்ரல் | மங்களூர் விரைவுவண்டி |  |
| 7. | 16603/16604 | திருவனந்தபுரம் சென்ட்ரல் | மங்களூர் சென்ட்ரல் | மாவேலி எக்ஸ்பிரஸ் |  |
| 8. | 16629/16630 | திருவனந்தபுரம் சென்ட்ரல் | மங்களூர் சென்ட்ரல் | மலபார் எக்ஸ்பிரஸ் |  |
| 9. | 17229/17230 | திருவனந்தபுரம் சென்ட்ரல் | ஐதரபாத் டெக்கான் | சபரி விரைவு வண்டி |  |
| 10. | 12075/12076 | திருவனந்தபுரம் சென்ட்ரல் | கோழிக்கோடு | ஜன சதாப்தி எக்ஸ்பிரஸ் |  |
| 11. | 16301/16302 | திருவனந்தபுரம் சென்ட்ரல் | ஷொறணூர் சந்திப்பு | வேணாடு விரைவுவண்டி |  |
| 12. | 16303/16304 | திருவனந்தபுரம் சென்ட்ரல் | எறணாகுளச் சந்திப்பு | வஞ்சிநாடு விரைவுவண்டி |  |
| 13. | 16341/16342 | திருவனந்தபுரம் சென்ட்ரல் | குருவாயூர் | இன்டர்சிட்டி எக்ஸ்பிரஸ் |  |
| 14. | 16343/16344 | திருவனந்தபுரம் சென்ட்ரல் | பாலக்காடு நகரம் | அமிர்தா விரைவுவண்டி |  |
| 15. | 16348/16349 | திருவனந்தபுரம் சென்ட்ரல் | நிலம்பூர் ரோடு | ராஜ்ய ராணி விரைவுவண்டி |  |
| 16. | 12659/12660 | நாகர்கோவில் | ஷாலிமார் | குருதேவ் எக்ஸ்பிரஸ் |  |
| 17. | 16605/16606 | நாகர்கோவில் | மங்களூர் | ஏறநாடு விரைவுவண்டி |  |
| 18. | 16649/16650 | நாகர்கோவில் | மங்களூர் சென்ட்ரல் | பரசுராம் விரைவுவண்டி |  |
| 19. | 16127/16128 | குருவாயூர் | சென்னை எழும்பூர் | குருவாயூர் - சென்னை எழும்பூர் விரைவுவண்டி |  |
| 20. | 16525/16526 | கன்னியாகுமரி (பேரூராட்சி) | பெங்களூர் | ஐலண்டு எக்ஸ்பிரஸ் |  |
| 21. | 16381/16382 | கன்னியாகுமரி (பேரூராட்சி) | மும்பை சத்திரபதி | ஜெயந்தி ஜனதா விரைவுவண்டி | } |  
;பயணியர் வண்டிகள்
| எண் | வண்டியின் எண் | கிளம்பும் இடம் | வந்துசேரும் இடம் | வண்டியின் பெயர் |  |
| --- | --- | --- | --- | --- | --- |
| 1. | 56307/56308 | திருவனந்தபுரம் சென்ட்ரல் | கொல்லம் சந்திப்பு | கொல்லம் பயணியர் |  |
| 2. | 56700/56701 | புனலூர் | மதுரை | புனலூர் - மதுரை விரைவுவண்டி |  |
| 3. | 66304/66305 | கொல்லம் சந்திப்பு | கன்னியாகுமரி | கொல்லம் - கன்னியாகுமரி வண்டி |  |
| 4. | 56304 | நாகர்கோவில் | கோட்டயம் | நாகர்கோயில் கோட்டயம் விரைவுவண்டி | } |
# புலிப்பேரினம்

**புலிப்பேரினம்** (*Panthera*) என்பது பூனைக் குடும்பத்திலுள்ள ஓர் பேரினம். அதனை செருமனிய இயற்கையாளர் ஒக்சன் முதன் முதலில் 1816 இல் விபரித்தார். 1916 இல் பிரித்தானிய வகைப்பாட்டியலார் போகொக் நரம்பு மண்டல வேதியற்படி இவ்வகைப்பாட்டை மீள்பார்வை செய்து புலி, சிங்கம், சிறுத்தைப்புலி, சிறுத்தை ஆகியவற்றை இவ்வினத்தினுள் உள்வாங்கினார். மரபணுவியல் ஆய்வு பெறுபேறு பனிச்சிறுத்தையும் இப்பேரினத்தைச் சார்ந்தது என சுட்டிக்காட்ட, 2008 இல் பன்னாட்டு இயற்கைப் பாதுகாப்புச் சங்கம் அவ்வகைப்பாட்டை ஏற்றுக்கொண்டது.
# புலிப்பேரினம்

## சிற்றினங்கள்

புலிப் பேரினம் *பாந்தெரா* பின்வரும் சிற்றினங்களைக் கொண்டுள்ளது:
- இந்தோசீனப் புலி *Panthera tigris corbetti*
- சைபீரியப் புலி *Panthera tigris altaica*
- பாரசீகப் புலி *Panthera tigris virgata* †
- பாலிப் புலி *Panthera tigris balica* †
- சாவகப் புலி *Panthera tigris sondaica* †
- வன்சியன் புலி *Panthera tigris acutidens* †  
- திரினில் புலி *Panthera tigris trinilensis* †
- சிங்கம் *Panthera leo*
- ஆசியச் சிங்கம் *Panthera leo persica*
- ஆபிரிக்கச் சிங்கம் *Panthera leo leo*. இதில் உள்ளடங்குபவை:
- மேற்காபிரிக்கச் சிங்கம் *Panthera leo senegalensis*
- மசாய் சிங்கம் *Panthera leo massaica*
- கொங்கோச் சிங்கம் *Panthera leo azandica*
- கதங்காச் சிங்கம் *P. l. bleyenberghi*
- திரான்சுவால் சிங்கம் *P. l. krugeri*
- பர்பர் சிங்கம் *P. l. barbarica* இயலிடத்தில் அழிந்து விட்டது
- கேப்புச் சிங்கம் *P. l. melanochaita* †
- யூராசியக் குகைச் சிங்கம் *Panthera leo spelaea* †
- ஐரோப்பியக் குகைச் சிங்கம் *Panthera leo fossilis* †
- சிறுத்தைப்புலி *Panthera onca*
- நடுவமெரிக்க சிறுத்தைப்புலி *Panthera onca hernandesii*
- கரையோர சிறுத்தைப்புலி *Panthera onca onca*
- பந்தனல் சிறுத்தைப்புலி *Panthera onca palustris*
- ஐரோப்பிய சிறுத்தைப்புலி *Panthera onca gombaszoegensis* †
- வடவமெரிக்க சிறுத்தைப்புலி *Panthera onca augusta* †
- தென்னமெரிக்க சிறுத்தைப்புலி *Panthera onca mesembrina* †
- சிறுத்தை *Panthera pardus*
- ஆபிரிக்கச் சிறுத்தை *Panthera pardus pardus*
- அமூர் சிறுத்தை *Panthera pardus orientalis*
- சாவகச் சிறுத்தை *Panthera pardus melas*
- அரபியச் சிறுத்தை *Panthera pardus nimr*
- பாரசீகச் சிறுத்தை *Panthera pardus saxicolor*. இதில் உள்ளடங்குவது:
- அனத்தோலியச் சிறுத்தை *P. p. tulliana*
- இந்தியச் சிறுத்தை *Panthera pardus fusca*
- இலங்கைச் சிறுத்தை *Panthera pardus kotiya*
- இந்தோசீனச் சிறுத்தை *Panthera pardus delacouri*
- வட சீனச் சிறுத்தை *Panthera pardus japonensis*
- வெகுவனிச் சிறுத்தை *Panthera pardus begoueni* †
- சிக்கன்வருகி சிறுத்தை *Panthera pardus sickenbergi* †
- பண்டைச் சிறுத்தை *Panthera pardus antiqua* †
- ஐரோப்பியப் பனியுகச் சிறுத்தை *Panthera pardus spelaea* †
- பனிச் சிறுத்தை *Panthera uncia* அல்லது *Uncia uncia*
- பைக்கால் பனிச் சிறுத்தை *Panthera uncia baikalensis-romanii*
- வடக்கத்திய பனிச் சிறுத்தை *Panthera uncia uncia*
- தெற்கத்திய பனிச் சிறுத்தை *Panthera uncia uncioides*
# அலுமினியம் அசிட்டேட்டு

**அலுமினியம் அசிட்டேட்டு** அல்லது **அலுமினியம் எத்தனோயேட்டு** *(Aluminium acetate or aluminium ethanoate)* என்பது அசிட்டிக் அமிலத்தினுடைய அலுமினிய உப்பாகும். இவ்வுப்பு சிலவேளைகளில் AlAc என்று சுருக்க வடிவிலும் குறிக்கப்படுகிறது. ஆனால் அலுமினியம் அசிட்டேட்டின் மூலக்கூற்று வாய்ப்பாடு C<sub>6</sub>H<sub>9</sub>AlO<sub>6</sub> ஆகும். திண்மநிலையில் இப்பெயரில் மூன்று உப்புகள் அறியப்படுகின்றன. கார அலுமினியம் ஓரசிட்டேட்டு ((HO)<sub>2</sub>AlCH<sub>3</sub>CO<sub>2)</sub>, கார அலுமினியம் ஈரசிட்டேட்டு (HOAl(CH<sub>3</sub>CO<sub>2</sub>)<sub>2</sub>) மற்றும் நடுநிலை அலுமினியம் மூவசிட்டேட்டு (Al(CH<sub>3</sub>CO<sub>2</sub>)<sub>3.</sub>). நீர்த்த நிலையில் அலுமினியம் மூவசிட்டேட்டு நீராற்பகுப்பு வினைக்கு உட்பட்டு மற்ற இரண்டு அசிட்டேட்டுகளையும் கொடுக்கிறது. இம்மூன்று அசிட்டேட்டுகளின் கரைசல்கள் அனைத்தையும் சேர்த்து அலுமினியம் அசிட்டேட்டு என்று பொதுவாக குறிக்கப்படுகிறது.
# அலுமினியம் அசிட்டேட்டு

## அலுமினியம் ஓரசிட்டேட்டு

அலுமினியம் ஓரசிட்டேட்டு என்பது Al(OH)2(CH3COO) என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். அலுமினியம் ஐதராக்சைடும் நீர்த்த அசிட்டிக் அமிலமும் சேர்ந்து இவ்வுப்பு உருவாகிறது. அடர் அசிட்டிக் அமிலம் பயன்படுத்தப்பட்டால் ஈரசிட்டேட்டும் மூவசிட்டேட்டும் உருவாகின்றன.
# அலுமினியம் அசிட்டேட்டு

## அலுமினியம் ஈரசிட்டேட்டு

அலுமினியம் ஈரசிட்டேட்டு என்பது கார அலுமினியம் அசிட்டேட்டு என்ற பெயராலும் அழைக்கப்படுகிறது. நீரிய அலுமினியம் அசிட்டேட்டு கரைசலிலிருந்து வெள்ளை நிறத் தூளாக இது தயாரிக்கப்படுகிறது. அலுமினியம் மூவசிட்டேட்டை நீருடன் சேர்த்து நீராற்பகுத்தல் வினைக்கு உட்படுத்தியும் இதை தயாரிக்கலாம்.
# அலுமினியம் அசிட்டேட்டு

## அலுமினியம் மூவசிட்டேட்டு

அலுமினியம் மூவசிட்டேட்டை அலுமினியம் குளோரைடு அல்லது அலுமினியத் தூளுடன் அசிட்டிக் அமிலம் மற்றும் அசிட்டிக் நீரிலி கலவையைச் சேர்த்து வினைப்படுத்தி தயாரிக்கலாம். இதையே சாதரணமாக அலுமினியம் அசிட்டேட்டு உப்பு என்கிறார்கள். 180 பாகை செல்சியசு என்ற உயர் வெப்பநிலையில் நீரற்ற சூழலில் இவ்வுப்பு தயாரிக்கப்படுகிறது.
# ஓல்கர் வம்சம்

**ஓல்கர் வம்சம்**மராத்தாவின்அரசர்களாகவும்,இந்தோரின் மன்னர்களாகவும் 1818 வரையிலும் ஆண்டவர்களாவர்,அதன்பிறகு மன்னர்அரசாகபிரித்தானியஅரசின்கீழ்இருந்தனர். ஓல்கர் வம்சம், 1721-ம் ஆண்டு பேஷ்வாக்களின்சேவையாளராகஇணைந்தமல்கர் ராவ்என்பவர் சுபேதாராக பதவி உயர்ந்தவரால் துவங்கப்பட்டது. இவரை மக்கள்*ஓல்கர்மன்னர்*எனவும்குறிப்பிட்டனர்.  
பிரித்தானிய ஆட்சியின் கீழ், ஓல்கர் மன்னருக்கு 19-குண்டு முழங்க மரியாதை செலுத்தப்பட்டது.இந்த இந்தோர் மாநிலமானது, சூன் 16, 1948-ம் நாள் இந்திய அரசுடன் இணைந்தது.
# ஓல்கர் வம்சம்

## ஓல்கர்களின்ஆட்சி

சிலை]]
# ஓல்கர் வம்சம்

## இந்தோர் ஓல்கர் அரசர்கள்

1. மல்கர்ராவ் ஓல்கர்(ஆட்சி. 2 நவம்பர் 1731 – 20 மே 1766). பிறப்பு16 மார்ச்சு 1693, இறப்பு 20 மே 176
1. மாலே ராவ் ஓல்கர்(ஆட்சி. 23 ஆகத்து 1766 – 5 ஏப்ரல் 1767). பிறப்பு 1745, இறப்பு 5 ஏப்ரல் 1767
1. அகில்யாபாய் ஓல்கர்(முதல் பிரதிநிதியாக 26 மே 1766) (ஆட்சி. 27 மார்ச்சு 1767 – 13 ஆகத்து 1795).பிறப்பு1725, இறப்பு 13 ஆகத்து 1795
1. துகோசி ராவ் ஓல்கர் I (ஆட்சி 13 August 1795 – 29 சனவரி 1797). பிறப்பு 1723, இறப்பு 15 August 1797
1. காசி ராவ் ஓல்கர் (ஆட்சி 29 சனவரி 1797 - சனவரி 1799) பிறப்பு before 1776, இறப்பு 1808
1. காண்டே ராவ் ஓல்கர் (ஆட்சி சனவரி 1799 - 22 பிப்ரவரி 1807) பிறப்பு in 1798, இறப்பு 1807
1. முதலாம் யசுவந்த் ராவ் ஓல்கர் (முதல் பிரதிநிதியாக 1799) (ஆட்சி 1807 - 27 அக்டோபர் 1811). பிறப்பு 1776, இறப்பு 27 அக்டோபர் 1811
1. இரண்டாம் மல்கர் ராவ் ஓல்கர் (ஆட்சி 27 அக்டோபர் 1811 – 27 அக்டோபர் 1833) பிறப்பு 1806, இறப்பு 27 அக்டோபர் 1833
1. மார்த்தாண்ட் ராவ் ஓல்கர் (ஆட்சி 17 சனவரி 1833 – 2 பிப்ரவரி 1834). பிறப்பு 1830, இறப்பு 2 சூன் 1849
1. அரி ராவ் ஓல்கர் (ஆட்சி 17 April 1834 – 24 அக்டோபர் 1843). பிறப்பு 1795, இறப்பு 24 அக்டோபர் 1843
1. இரண்டாம் காண்டே ராவ் ஓல்கர் (ஆட்சி 13 நவம்பர் 1843 – 17 பிப்ரவரி 1844). பிறப்பு 1828, இறப்பு 17 மார்ச்சு 1844
1. இரண்டாம் துகோசி ராவ் ஓல்கர் (ஆட்சி 27 சூன் 1844 – 17 சூன் 1886). பிறப்பு 3 மே 1835, இறப்பு 17 சூன் 1886
1. சிவாசி ராவ் ஓல்கர் (ஆட்சி 17 சூன் 1886 – 31 சனவரி 1903). பிறப்பு 11 நவம்பர் 1859, இறப்பு 13 அக்டோபர் 1908
1. மூன்றாம் துகோசி ராவ் ஓல்கர் (ஆட்சி 31 சனவரி 1903 – 26 பிப்ரவரி 1926). பிறப்பு 26 நவம்பர் 1890, இறப்பு 21 மே 1978
1. இரண்டாம் யசுவ்ந்த் ராவ் ஓல்கர் (ஆட்சி. 26 பிப்ரவரி 1926 - 1948). பிறப்பு 6 செப்டம்பர் 1908, இறப்பு 5 டிசம்பர் 1961
# உலகம் பிறந்தது எனக்காக

***உலகம் பிறந்தது எனக்காக*** (*Ulagam Pirandhadhu Enakkaga*) 1990ஆவது ஆண்டில் எஸ். பி. முத்துராமன் இயக்கத்தில் வெளியான ஒரு இந்தியத் தமிழ்த் திரைப்படமாகும். ஏவிஎம் புரொடக்சன்சு தயாரித்த இப்படத்தில் சத்யராஜ், கௌதமி, ரூபினி, சரண்யா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு ஆர். டி. பர்மன் இசையமைத்திருந்தார். தமிழக அரசின் சிறந்த கலை இயக்குநருக்கான விருது இப்படித்தின் கலை இயக்குநர் சலாமுக்கு வழங்கப்பட்டது.
# உலகம் பிறந்தது எனக்காக

## நடிகர்கள்

- சத்யராஜ்- கோட்டர் கோவிந்தன்,ராஜாவாக
- கௌதமி
- ரூபினி
- சரண்யா- கோட்டர் கோவிந்தன் சகோதரியாக
- ஸ்ரீவித்யா- கோட்டர் கோவிந்தன் தாயாக
- சோ ராமசாமி
- கவுண்டமணி- சுத்தி ஜோசியர் போன்ற
- செந்தில்
- ஆனந்தராஜ்
- மனோரமா
- டிஸ்கோ சாந்தி
- லலிதா குமாரி
- கே.எஸ்.ஜெயலட்சுமி
- பத்மா
- ஜெய்கணேஷ்
- திலீப்
- இராமி ரெட்டி - (நாசர் பின்னணிக்குரல்)
- சின்னி ஜெயந்த்
- சார்லி
- லூசு மோகன்
- ஒரு விரல் கிருஷ்ணா ராவ்
- டைப்பிஸ்ட் கோபு
- குமரிமுத்து
- குள்ளமணி